# Jurnalul Oficial C 400A/4 oc

| | ISSN 1977-1029 |
| --- | --- |
| Jurnalul Oficial
  al Uniunii Europene | C 400A |
| | |
| Ediţia în limba română | Comunicări şi informări | Anul 644 octombrie 2021 |

ISSN 1977-1029

Jurnalul Oficial

al Uniunii Europene

C 400A

Ediţia în limba română

Comunicări şi informări

Anul 644 octombrie 2021

---

| Cuprins | Pagina |
| --- | --- |
| | V   Anunţuri |
| | PROCEDURI ADMINISTRATIVE |
| | Curtea de Conturi |
| 2021/C 400 A/01 | Cerere de manifestare a interesului — Auditori financiari – Programul pentru tineri profesioniști — Agenți temporari (gradul AD 6) | 1 |

Cuprins

Pagina

V   Anunţuri

PROCEDURI ADMINISTRATIVE

Curtea de Conturi

2021/C 400 A/01

Cerere de manifestare a interesului — Auditori financiari – Programul pentru tineri profesioniști — Agenți temporari (gradul AD 6)

1

---

| RO | |
| --- | --- |

RO

---

V Anunţuri

PROCEDURI ADMINISTRATIVE

Curtea de Conturi

| 4.10.2021 | RO | Jurnalul Oficial al Uniunii Europene | CA 400/1 |
| --- | --- | --- | --- |

4.10.2021

RO

Jurnalul Oficial al Uniunii Europene

CA 400/1

---

CERERE DE MANIFESTARE A INTERESULUI

Auditori financiari – Programul pentru tineri profesioniști

Agenți temporari (gradul AD 6)

(2021/C 400 A/01)

CINE SUNTEM

Curtea de Conturi Europeană (denumită în continuare „Curtea”) este auditorul extern al Uniunii Europene. Înființată în 1975, Curtea este una dintre cele șapte instituții ale UE. Ea își are sediul la Luxemburg și în cadrul ei lucrează aproximativ 900 de persoane care provin din toate statele membre ale Uniunii și care își desfășoară activitatea în serviciile de audit, în serviciile de sprijin și în serviciile administrative.

Instituția funcționează sub forma unui organ colegial compus din 27 de membri, câte unul din fiecare stat membru al UE. Curtea verifică dacă UE ține o contabilitate riguroasă, dacă normele financiare ale Uniunii sunt corect aplicate și dacă politicile și programele acesteia permit atingerea obiectivelor urmărite și obținerea unui raport costuri-beneficii optim.

Prin activitățile pe care le desfășoară, Curtea contribuie la îmbunătățirea gestiunii financiare a UE și promovează răspunderea de gestiune și transparența. Curtea avertizează cu privire la riscurile existente, oferă asigurare, semnalează deficiențele și reușitele și formulează orientări adresate factorilor de decizie și organelor legislative din UE. Observațiile și recomandările sale sunt prezentate Parlamentului European, Consiliului UE, guvernelor și parlamentelor naționale, precum și publicului larg.

Curtea este împărțită în 10 direcții (de audit și administrative), în cadrul cărora funcționează echipe flexibile constituite în funcție de sarcinile pe care le au de îndeplinit. Direcțiile de audit se ocupă de diferite domenii de politică pentru care se alocă personal în funcție de prioritățile care decurg din programul de activitate. Gestionarea cunoștințelor și dezvoltarea expertizei necesare sunt esențiale pentru activitatea de audit a Curții, care implică, printre altele, deplasări în UE și în alte țări din lume. Curtea oferă un mediu de învățare stimulant, care oferă oportunități de dezvoltare profesională.

CE OFERIM

Pentru a promova angajarea tinerilor și a atrage proaspeți absolvenți talentați, Curtea lansează un program pentru tineri profesioniști (m/f), în cadrul căruia oferă contracte de auditor cu durată determinată. Participanții (m/f) la acest program vor beneficia de o oportunitate unică de dezvoltare profesională, de o experiență de muncă valoroasă și de o perspectivă aprofundată asupra finanțelor și a politicilor UE, precum și asupra rolului Curții.

Curtea a decis să stabilească o listă de rezervă cu auditori (m/f) cărora li se pot oferi contracte ca agenți temporari în cadrul instituției, în funcție de posturile disponibile și de necesitățile operaționale.

Auditorii (m/f) vor fi recrutați în temeiul articolului 2b din Regimul aplicabil celorlalți agenți ai Uniunii Europene (1) pentru o perioadă de patru ani, care poate fi reînnoită o singură dată pentru o perioadă maximă de doi ani. Contractul inițial va face obiectul unei perioade de probă de nouă luni.

Auditorii nou-recrutați (m/f) vor urma un program de integrare, sub forma unei perioade de inițiere ce include formare adecvată și imersiune în echipele de audit.

Salariul lunar de bază pentru gradul AD 6 (treapta 1) este în prezent de 5 563,58 EUR.

La salariul de bază, căruia i se aplică impozitul Uniunii, dar care nu intră sub incidența impozitului național, se pot adăuga anumite indemnizații, în condițiile prevăzute de Regimul aplicabil celorlalți agenți ai Uniunii Europene și în funcție de situația individuală și de componența gospodăriei.

Dispozițiile care reglementează modul de calcul al acestor indemnizații pot fi consultate în Regimul aplicabil celorlalți agenți ai Uniunii Europene.

Instituțiile UE au propriul sistem de pensii și propriul sistem de asigurări de sănătate, pentru care cotizațiile sunt deduse din salariile personalului la sursă.

Copiii membrilor personalului se pot înscrie gratuit la școlile europene.

PROFILUL CĂUTAT

1.   Cerințe legale

În conformitate cu articolul 12 alineatul (2) din Regimul aplicabil celorlalți agenți ai Uniunii Europene, la data depunerii candidaturii, candidații (m/f) trebuie să îndeplinească următoarele condiții:

| — | să fie cetățeni ai unuia dintre statele membre ale Uniunii Europene; |
| --- | --- |

—

să fie cetățeni ai unuia dintre statele membre ale Uniunii Europene;

| — | să beneficieze de toate drepturile cetățenești; |
| --- | --- |

—

să beneficieze de toate drepturile cetățenești;

| — | să își fi îndeplinit toate obligațiile care le revin în temeiul legislației privind serviciul militar; și |
| --- | --- |

—

să își fi îndeplinit toate obligațiile care le revin în temeiul legislației privind serviciul militar; și

| — | să prezinte garanțiile morale necesare exercitării atribuțiilor avute în vedere. |
| --- | --- |

—

să prezinte garanțiile morale necesare exercitării atribuțiilor avute în vedere.

2.   Calificări

În conformitate cu articolul 10 alineatul (1) din Regimul aplicabil celorlalți agenți ai Uniunii Europene, candidații (m/f) trebuie să dețină:

| (i) | un nivel de studii care să corespundă unui ciclu complet de studii universitare de cel puțin trei ani absolvit cu diplomă obținută cu maximum șase ani înainte de data-limită pentru depunerea candidaturilor în cadrul acestei cereri de manifestare a interesului; sau |
| --- | --- |

(i)

un nivel de studii care să corespundă unui ciclu complet de studii universitare de cel puțin trei ani absolvit cu diplomă obținută cu maximum șase ani înainte de data-limită pentru depunerea candidaturilor în cadrul acestei cereri de manifestare a interesului; sau

| (ii) | atunci când interesul serviciului justifică acest lucru, o formare profesională de nivel echivalent efectuată cu maximum șase ani înainte de data-limită pentru depunerea candidaturilor în cadrul acestei cereri de manifestare a interesului. |
| --- | --- |

(ii)

atunci când interesul serviciului justifică acest lucru, o formare profesională de nivel echivalent efectuată cu maximum șase ani înainte de data-limită pentru depunerea candidaturilor în cadrul acestei cereri de manifestare a interesului.

În plus față de cerințele de mai sus, candidații trebuie să dețină, de asemenea:

| — | fie o diplomă de master în domenii precum audit, contabilitate, statistică, matematică, administrarea afacerilor, finanțe sau economie; |
| --- | --- |

—

fie o diplomă de master în domenii precum audit, contabilitate, statistică, matematică, administrarea afacerilor, finanțe sau economie;

| — | fie un certificat de calificare profesională în domeniul auditului sau în cel al contabilității (ACCA, CIA etc.). |
| --- | --- |

—

fie un certificat de calificare profesională în domeniul auditului sau în cel al contabilității (ACCA, CIA etc.).

Vă atragem atenția asupra faptului că vor fi luate în considerare numai diplome ori certificate de calificare profesională care au fost acordate în state membre ale UE (sau foste state membre ale UE) sau sunt recunoscute în acestea ori care fac obiectul unor certificate de echivalare emise de autorități din unul din aceste state membre.

3.   Experiență profesională

Candidații (m/f) trebuie să aibă o experiență profesională de cel puțin doi (2) ani în domeniul auditului.

4.   Cunoștințe lingvistice

| — | cunoaștere excelentă (limbă maternă sau minimum nivelul C2 pentru competențele de înțelegere, de vorbire și de scriere) a uneia dintre limbile oficiale ale UE; |
| --- | --- |

—

cunoaștere excelentă (limbă maternă sau minimum nivelul C2 pentru competențele de înțelegere, de vorbire și de scriere) a uneia dintre limbile oficiale ale UE;

| — | întrucât engleza și franceza sunt limbile oficiale de lucru ale Curții, se cere o cunoaștere temeinică a uneia dintre aceste limbi (minimum nivelul C1 pentru competențele de înțelegere, de vorbire și de scriere). În cazul în care limba maternă a candidatului (m/f) este engleza sau franceza, se cere o cunoaștere temeinică a celeilalte limbi de lucru a Curții (minimum nivelul C1 pentru competențele de înțelegere, de vorbire și de scriere). |
| --- | --- |

—

întrucât engleza și franceza sunt limbile oficiale de lucru ale Curții, se cere o cunoaștere temeinică a uneia dintre aceste limbi (minimum nivelul C1 pentru competențele de înțelegere, de vorbire și de scriere). În cazul în care limba maternă a candidatului (m/f) este engleza sau franceza, se cere o cunoaștere temeinică a celeilalte limbi de lucru a Curții (minimum nivelul C1 pentru competențele de înțelegere, de vorbire și de scriere).

Cunoașterea altor limbi va fi considerată un avantaj.

Pentru a determina nivelul cunoștințelor dumneavoastră lingvistice, vă rugăm să consultați site-ul web:

https://www.coe.int/en/web/common-european-framework-reference-languages/table-2-cefr-3.3-common-reference-levels-self-assessment-grid

5.   Competențe

| — | capacitatea de a colecta, de a sintetiza și de a analiza informații; |
| --- | --- |

—

capacitatea de a colecta, de a sintetiza și de a analiza informații;

| — | bune competențe de comunicare; |
| --- | --- |

—

bune competențe de comunicare;

| — | flexibilitate pentru a lucra într-o organizație articulată în jurul sarcinilor care trebuie realizate (task-based) și într-un mediu internațional; |
| --- | --- |

—

flexibilitate pentru a lucra într-o organizație articulată în jurul sarcinilor care trebuie realizate (task-based) și într-un mediu internațional;

| — | capacitate de a lucra atât independent, cât și în echipă, precum și capacitatea de a efectua deplasări pentru misiuni de audit; |
| --- | --- |

—

capacitate de a lucra atât independent, cât și în echipă, precum și capacitatea de a efectua deplasări pentru misiuni de audit;

| — | reziliență și motivație puternică. |
| --- | --- |

—

reziliență și motivație puternică.

PROCEDURĂ

Candidaturile vor fi examinate de un comitet de selecție numit de autoritatea împuternicită să încheie contracte de muncă.

Comitetul de selecție va întocmi o listă cu candidații (m/f) care îndeplinesc criteriile enumerate la punctele 1-4 de mai sus.

Lista va fi valabilă până la 31 decembrie 2023, existând posibilitatea prelungirii acesteia.

În funcție de nevoile serviciilor lor, direcțiile de audit vor selecta candidați de pe listă în vederea invitării la un interviu. De asemenea, candidaților (m/f) li se poate cere să participe la teste specifice suplimentare pentru a le fi evaluate aptitudinile și competențele. Tuturor candidaților (m/f) li se vor comunica în timp util natura, conținutul și calendarul acestor teste.

Aceste interviuri și teste vor fi desfășurate de comitetul de selecție.

În urma interviurilor și a testelor, comitetul de selecție va propune autorității împuternicite să încheie contracte de muncă o listă cu candidații (m/f) care întrunesc cerințele aferente atribuțiilor ce urmează să fie exercitate (criteriile 3-5 de mai sus). În funcție de nevoile serviciilor și de disponibilitatea posturilor, autoritatea împuternicită să încheie contracte de muncă poate apoi să propună o ofertă de muncă unuia sau mai multora dintre candidații (m/f) care figurează pe listă.

Includerea candidaților (m/f) pe lista propusă autorității împuternicite să încheie contracte de muncă nu constituie în niciun caz un drept la recrutare.

DEPUNEREA CANDIDATURILOR

Termenul pentru depunerea candidaturilor este 29 octombrie 2021, ora 12.00 (prânz) (CET).

Candidaturile trebuie redactate în limba engleză sau în limba franceză și trebuie trimise exclusiv prin intermediul formularului online pus la dispoziție la sfârșitul cererii de manifestare a interesului (EN sau FR) publicate pe pagina Curții consacrată oportunităților de angajare (la rubrica Open positions):

https://www.eca.europa.eu/ro/Pages/JobOpportunities.aspx

Candidaturile trebuie să fie însoțite în mod obligatoriu de următoarele documente:

| — | o scrisoare de motivație (maximum 1 pagină); |
| --- | --- |

—

o scrisoare de motivație (maximum 1 pagină);

| — | un CV actualizat (maximum 3 pagini), în format Europass (a se vedea http://europa.eu/europass). |
| --- | --- |

—

un CV actualizat (maximum 3 pagini), în format Europass (a se vedea http://europa.eu/europass).

Vă atragem atenția asupra faptului că, la evaluarea candidaturii dumneavoastră, vor fi luate în considerare numai informațiile furnizate în CV și în scrisoarea de motivație.

Informațiile prezentate în fiecare formular de candidatură vor fi considerate adevărate și corecte și, prin urmare, angajează răspunderea candidatului (m/f).

Candidații (m/f) trebuie să fie în măsură să prezinte, la cerere, dovezi scrise ale calificărilor, ale experienței profesionale și ale atribuțiilor lor actuale, dacă acest lucru este considerat necesar.

Pentru a avea siguranța că veți putea finaliza la timp candidatura, recomandăm cu insistență să nu amânați trimiterea candidaturilor pentru ultimele ore de dinaintea expirării termenului. Experiența a arătat că riscul ca sistemul să fie suprasolicitat crește pe măsură ce se apropie termenul.

Candidaturile care nu respectă cu strictețe aceste instrucțiuni vor fi respinse.

POLITICA ÎN MATERIE DE RECRUTARE

În conformitate cu politica aplicată de Curte în ceea ce privește egalitatea de șanse și cu articolul 1d din Statutul funcționarilor UE, Curtea promovează diversitatea și egalitatea de șanse. Curtea acceptă candidaturi fără nicio discriminare și ia măsuri pentru a asigura o recrutare echilibrată între bărbați și femei, conform dispozițiilor articolului 23 din Carta drepturilor fundamentale a Uniunii Europene. De asemenea, Curtea pune în aplicare măsuri pentru a asigura o conciliere între viața profesională și cea personală.

Dacă aveți nevoie de asistență specială (în cazul unui anumit handicap sau al unei anumite dizabilități) pentru a putea participa la această procedură de selecție, vă rugăm să trimiteți un e-mail în timp util la adresa ECA-Selection@eca.europa.eu

PROTECȚIA DATELOR

Curtea se angajează să asigure prelucrarea datelor cu caracter personal ale candidaților (m/f) în conformitate cu Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice cu privire la prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (2).

Pentru mai multe informații, a se vedea declarația specifică privind confidențialitatea în cazul anunțurilor de posturi vacante, disponibilă la următoarea adresă:

https://www.eca.europa.eu/Lists/ECADocuments/Specific_Privacy_Statement_vacancies/Specific_Privacy_Statement_vacancies_RO.PDF

Lista cu numele candidaților selectați (m/f) care îndeplinesc criteriile stabilite în prezenta cerere de manifestare a interesului va fi publicată pe site-ul web al Curții (intranet și internet). Această listă va rămâne pe site-ul web al Curții până la sfârșitul perioadei sale de validitate. Rețineți că aveți dreptul de a solicita ca numele dumneavoastră să nu apară pe lista publicată, trimițând un e-mail la adresa ECA-Selection@eca.europa.eu

CERERI DE REEXAMINARE – RECLAMAȚII ȘI ACȚIUNI ÎN JUSTIȚIE – PLÂNGERI ADRESATE OMBUDSMANULUI EUROPEAN

Dacă, în orice etapă a procedurii de selecție, considerați că o decizie luată în ceea ce vă privește vă lezează, aveți la dispoziție următoarele opțiuni:

I.   Cerere adresată comitetului de selecție prin care se solicită acestuia să își reexamineze decizia

Puteți trimite o cerere scrisă motivată de reexaminare a unei decizii luate de comitetul de selecție. O astfel de cerere trebuie trimisă în termen de 10 zile de la data notificării deciziei, la următoarea adresă: ECA-Recours@eca.europa.eu.

II.   Reclamații

În temeiul articolului 90 alineatul (2) din Statutul funcționarilor UE, puteți depune o reclamație scrisă împotriva deciziei Curții de respingere a candidaturii dumneavoastră, în termen de trei luni de la data comunicării deciziei respective. Această reclamație trebuie să fie trimisă la următoarea adresă:

| Monsieur le Secrétaire général |
| --- |
| Cour des comptes européenne |
| 12, rue Alcide De Gasperi |
| L-1615 Luxembourg |
| LUXEMBURG |

Monsieur le Secrétaire général

Cour des comptes européenne

12, rue Alcide De Gasperi

L-1615 Luxembourg

LUXEMBURG

III.   Acțiuni în justiție

În temeiul articolului 91 din Statutul funcționarilor, în cazul în care reclamația dumneavoastră este respinsă și această decizie vă lezează, puteți introduce o acțiune la Curtea de Justiție a Uniunii Europene prin care să atacați această decizie. O astfel de acțiune trebuie să fie introdusă de un avocat în termen de trei luni de la data notificării deciziei de respingere a reclamației.

IV.   Plângeri adresate Ombudsmanului European

În cazul în care considerați că gestionarea candidaturii dumneavoastră a implicat o administrare defectuoasă din partea Curții de Conturi Europene, puteți adresa o plângere Ombudsmanului European, după ce ați contactat în prealabil Curtea de Conturi în vederea soluționării diferendului. Plângerea trebuie transmisă în scris, în termen de doi ani de la data la care ați avut cunoștință de faptele respective. Un formular de plângere electronic este disponibil pe site-ul internet al Ombudsmanului European. Sesizarea Ombudsmanului European nu are ca efect întreruperea termenelor prevăzute mai sus pentru reclamații și pentru acțiuni în justiție.

---

(1)  https://eur-lex.europa.eu/legal-content/RO/TXT/PDF/?uri=CELEX:01962R0031-20200101&from=RO

(2)  JO L 295, 21.11.2018, p. 39.

---